Mensehandel in Pta-gebou is fopnuus | Maroela Media
Foto's van die gebou wat op sosiale media versprei word
Gerugte op sosiale media dat 'n gebou in Pretoria se middestad vir mensehandel gebruik word, is glo fopnuus.
Brig. Vishnu Naidoo, woordvoerder van die polisie, het gesê die gebou, in Johannes Ramokhoasestraat (Proesstraat) word as 'n residensiële gebou gebruik waar polisiebeamptes (mans en vroue) gehuisves word. "Plasings op sosiale media dat die gebou vir kriminele aktiwiteit gebruik word, is misleidend en onwaar. Die publiek word versoek om nie die boodskappe verder te versprei nie, omdat dit onnodig paniek saai en onsekerheid veroorsaak."
Naidoo het gewaarsku dat enigiemand, wat vals nuus versprei, moontlik van dwarsboming van die gereg aangekla kan word. "In voorvalle waar hulpbronne aangewend word om te reageer op sulke fopnuus, sal alles gedoen word om die koste van dié reaksie te verhaal," het hy bygevoeg.
"Mensehandel is 'n werklikheid en mense word wêreldwyd hierdeur geraak. Die verspreiding van valse boodskappe oor só 'n ernstige saak is egter nie net 'n misdaad nie, maar dit toon 'n gebrek aan sensitiwiteit vir diegene wat daardeur geraak word."
Enigiemand wat inligting het oor die persoon wat verantwoordelik is vir die skep van die plasing en verspreiding van die boodskap word versoek om die polisie te kontak by 08600 10111 of stuur 'n boodskap deur die MySAPSApp.
Ek glo nie vir een oomblik dat iemand net so iets sal op maak….. waar daar rook is is daar gewoonlik